Madagaskara serpentaglo

La Madagaskara serpentaglo (Eutriorchis astur) estas specio de rabobirdo de la familio de Akcipitredoj kaj grupo de Serpentagloj. Ĝi estas monotipa ene de la genro Eutriorchis. Ĝi estas endemia de Madagaskaro.BirdLife International 2004.  Eutriorchis astur.   2006 IUCN Ruĝa Listo de Minacataj Specioj. Konsultita la 24an de julio 2007.

Ties natura biotopo estas subtropikaj aŭ tropikaj humidaj arbaroj de malaltaj teroj. Ĝi estas minacata pro habitatoperdo.

 Aspekto 
La Madagaskara serpentaglo estas mezgranda rabobirdo kun longa rondoforma vosto kaj mallongaj rondoformaj flugiloj.Madagascar Serpent Eagle, The Official World Wildlife Fund Guide to Extinct Species of Modern Times, volumo 1, paĝoj 13–14, Beacham Publishing, 1997. Ĝi estas malhelgriza en dorso kaj helgriza en ventro, brusto kaj gorĝo. Malhelaj strioj kovras la birdan korpon. Ĝi havas flavajn okulojn, akran hokoforman bekon kaj fortaj ungoj.

 Distribuado kaj vivejo 
Tiu birdo loĝas en densaj, humidaj, kaj larĝafoliaj ĉiamverdaj arbaroj de nordorienta kaj orientacentra Madagaskaro. Ĝi rare iras super 550 m.

 Ekologio kaj kutimaro 
Tiu serpentaglo estas dumtaga. Ili manĝas serpentojn, lacertojn kaj ranojn, kiujn ili ĉasas el altaj ripozejoj, el kiuj ili saltas sur la predojn, kiujn ili kaptas per ungoj.

 Konservado 
Tiu afrotropisa specio estis supozata formortinta, kaj la lasta konfirmata vidaĵo el 1930. Tamen vidaĵoj de 1977 kaj 1988 kondukis al espero por la remalkovro de la specio. Ĝi estis remalkovrata en 1993 fare de la Peregrine Fund.

La specio estis minacata pro la detruo de ties specializata biotopo kaj havas supozeble malaltan indicon de reproduktado.

 Etimologio 
La prefikso eu- estas greka por "bona". Triorchis estas latinigo (Plinio la Maljuna)Plinio la Maljuna, Historia Naturalis, Book 10, Chapters 9, 95, 96.  angla traduko el Perseus Digital Library. Ambaŭ konsultita la 16an de nov, 2007. de la greka triórkhēs (τριόρχης), kiun Aristotelo kaj Teofrasto uzis por tipo de akcipitro, eble por la Komuna buteo. La greka vorto signifas "kiu havas tri testikojn".  Tiu erara koncepto de anatomio konektas kun la facila miskompreno de la birda surrena glando kiel testiko..

Astur estas latina por tipo de akcipitro.

 Referencoj 

 Eksteraj ligiloj 

BirdLife Species Factsheet. 
Bildo de kaptiva birdo 

Kategorio:Akcipitroformaj
Kategorio:Akcipitredoj
Kategorio:Accipitridae
Kategorio:Afrotropisa faŭno
Kategorio:Birdoj de Afriko